Il-Parlament stabilixxa kumitat parlamentari speċjali biex jinvestiga l-kriminalità organizzata, il-korruzzjoni u l-ħasil tal-flus. Il-kumitat se jkollu sena ċans biex jara x'infiltrazzjoni hemm fl-ekonomika legali, fl-amministrazzjoni pubblika u s-sistemi finanzjarji tal-UE u biex jipproponi mezzi biex tiġi solvuta s-sitwazzjoni. Il-mandat tal-kumitat speċjali jgħid li dan għandu jevalwa l-impatt tal-kriminalità organizzata fuq l-ekonomija u s-soċjetà tal-UE u jirrakkomanda miżuri leġislattivi u oħrajn biex l-UE tkun tista' tirrispondi għal dan it-tip ta' theddid kemm fil-livell internazzjonali u Ewropew, kif ukoll dak nazzjonali. Il-kumitat għandu mandata ta' sena li jista' jiġġedded darba u se jkollu s-setgħa li jagħmel żjarat u jorganizza seduti ta' smigħ ma' istituzzjonijiet tal-UE u nazzjonali minn madwar id-dinja kollha. Il-kumitat jista' wkoll jistieden rappreżentanti mid-dinja tal-kummerċ, mis-soċjetà ċivili, minn organizzazzjonijiet tal-vittmi, kif ukoll uffiċjali u mħallfin li jaħdmu kontra l-kriminalità organizzata, il-korruzzjoni u l-ħasil tal-flus. Il-Parlament għandu jivvota fuq il-kompożizzjoni tal-kumitat matul is-seduta plenarja li jmiss (28-29 ta' Marzu, fi Brussell) sabiex dan ikun jista' jibda xogħolu fl-aħħar ta' April ta' din is-sena stess. Iktar informazzjoni Regola 184 fuq il-ħolqien ta' kumitati speċjali Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail